pythainlp/thai-wiki-dataset-v3 huggingface dataset:
เออแฌน ชาร์ล กาตาล็อง

เออแฌน ชาร์ล กาตาล็อง (Eugène Charles Catalan, 30 พฤษภาคม พ.ศ. 2357 - 14 กุมภาพันธ์ พ.ศ. 2437) เป็นนักคณิตศาสตร์ชาวฝรั่งเศสและเบลเยียม
นักคณิตศาสตร์ชาวฝรั่งเศส
นักคณิตศาสตร์ชาวเบลเยียม
บุคคลจากบรูช
อ็อทโท เฮิลเดอร์

อ็อทโท ลูทวิช เฮิลเดอร์ (Otto Ludwig Hölder; 22 ธันวาคม ค.ศ. 1859 – 29 สิงหาคม ค.ศ. 1937) เป็นนักคณิตศาสตร์ชาวเยอรมัน
นักคณิตศาสตร์ชาวเยอรมัน
บุคคลจากชตุทการ์ท
ศิษย์เก่าจากมหาวิทยาลัยชตุทการ์ท
ศิษย์เก่าจากมหาวิทยาลัยฮุมบ็อลท์แห่งเบอร์ลิน
ศิษย์เก่าจากมหาวิทยาลัยทือบิงเงิน
จักรพรรดิโกะ-ซูซากุ

จักรพรรดิโกะ-ซุซะกุ (後朱雀天皇, 14 ธันวาคม 1009 - 7 กุมภาพันธ์ 1045) จักรพรรดิองค์ที่ 69 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1036 - ค.ศ. 1045
พระนามของจักรพรรดิโกะ-ซุซะกุนำมาจากพระนามของ จักรพรรดิซุซะกุ จักรพรรดิองค์ที่ 61 ที่ปกครองในช่วง คริสต์ศตวรรษที่ 10 เมื่อใส่คำว่า โกะ เข้าไปหน้าพระนามทำให้พระนามของจักรพรรดิโกะ-ซุซะกุมีความหมายว่า จักรพรรดิซุซะกุที่สอง หรือ จักรพรรดิซุซะกุยุคหลัง
จักรพรรดิโกะ-ซุซะกุประสูติเมื่อวันที่ 25 เดือน 11 ปี คันโค ที่ 6 ตรงกับวันที่ 14 ธันวาคม ค.ศ. 1009 ที่ พระตำหนักสึชิมิกะโดะ มีพระนามเดิมว่า เจ้าชายอัตสึนะงะ  เป็นพระราชโอรสองค์ที่ 3 ใน จักรพรรดิอิชิโจ จักรพรรดิองค์ที่ 66 เป็นองค์ที่ 2 ที่ประสูติแต่ จักรพรรดินีโชชิ และเป็นพระราชอนุชาร่วมพระราชมารดาใน จักรพรรดิโกะ-อิชิโจ จักรพรรดิองค์ที่ 68
เมื่อเจ้าชายอัตสึอะกิระที่รัชทายาทถูกปลดจากตำแหน่งเมื่อ ค.ศ. 1017 ฟุจิวะระ โนะ มิชินะงะ ผู้เป็นพระอัยกา (ตา) จึงสถาปนาเจ้าชายอัตสึนะงะพระชนมายุเพียง 8 พรรษาขึ้นเป็นรัชทายาทแทนหลังจากนั้นมิชินะงะได้ถวายตัวบุตรสาวคนที่ 4 คือ ฟุจิวะระ โนะ คิชิ ผู้เป็นพระมาตุจฉา (น้า) ของเจ้าชายอัตสึนะงะให้เข้ามาเป็นพระชายา (Nyōgō) แต่หลังจากพระชายาคิชิมีพระประสูติกาลพระโอรสองค์แรกและองค์เดียวคือ เจ้าชายชิกะฮิโตะ หรือต่อมาคือ จักรพรรดิโกะ-เรเซ จักรพรรดิองค์ที่ 70 แล้วพระนางก็สิ้นพระชนม์อย่างกะทันหันเมื่อ ค.ศ. 1025 ขณะมีพระชนมายุเพียง 18 พรรษา
เมื่อจักรพรรดิโกะ-อิชิโจสวรรคตลงเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 โดยไร้ทายาททำให้เจ้าชายอัตสึนะงะพระอนุชาที่รัชทายาทขึ้นสืบราชบัลลังก์ต่อมาเป็น จักรพรรดิโกะ-ซุซะกุ เมื่อพระชนมายุได้ 26 พรรษาโดยได้มีการประกอบพระราชพิธีราชาภิเษกเมื่อเดือน 7 ปี โชเง็ง ที่ 9 ตรงกับวันที่ 10 สิงหาคม ค.ศ. 1036
จักรพรรดิโกะ-ซุซะกุประชวรหนักจึงสละราชบัลลังก์เมื่อวันที่ 16 เดือน 1 ปี คันโตะคุ ที่ 2 ตรงกับวันที่ 5 กุมภาพันธ์ ค.ศ. 1045 ให้กับเจ้าชายชิกะฮิโตะพระราชโอรสองค์ใหญ่ที่รัชทายาทพระชนมายุ 19 พรรษาขึ้นสืบราชบัลลังก์เป็น จักรพรรดิโกะ-เรเซ หลังจากครองสิริราชสมบัติได้เพียง 8 ปีแต่อีกเพียง 2 วันอดีตจักรพรรดิโกะ-ซุซะกุก็สวรรคตเมื่อวันที่ 18 เดือน 1 ปี คันโตะคุ ที่ 2 ตรงกับวันที่ 7 กุมภาพันธ์ ค.ศ. 1045 ขณะพระชนมายุเพียง 35 พรรษา
== พระราชวงศ์ ==
พระชายา (Nyōgō) : ฟุจิวะระ โนะ คิชิ (Fujiwara no Kishi) (สิ้นพระชนม์ก่อนพระสวามีจะขึ้นสืบราชบัลลังก์) (1007 - 1025) ธิดาคนที่ 4 ของ ฟุจิวะระ โนะ มิชินะงะ
* พระราชโอรสองค์ที่ 1 : เจ้าชายชิกะฮิโตะ (ต่อมาคือ จักรพรรดิโกะ-เรเซ) (Emperor Go-Reizei) จักรพรรดิองค์ที่ 70 (1025 - 1068)
จักรพรรดินี (Kōgō) : เจ้าหญิงเทชิ (Imperial Princess Teishi) (1013 - 1094) พระธิดาองค์ที่ 3 ของ จักรพรรดิซังโจ จักรพรรดิองค์ที่ 67
* พระราชโอรสองค์ที่ 2 : เจ้าชายทะกะฮิโตะ (ต่อมาคือ จักรพรรดิโกะ-ซังโจ) (Emperor Go-Sanjō) จักรพรรดิองค์ที่ 71 (1034 - 1073)
จักรพรรดิญี่ปุ่น
บุคคลในยุคเฮอัง
ภิกษุชาวญี่ปุ่น
ภิกษุที่เป็นพระราชวงศ์
โคไตชิ
จักรพรรดิญี่ปุ่นผู้ทรงสละราชสมบัติ
เซลมัน แวกส์มัน

เซลมัน อับราฮัม แวกส์มัน (Selman Abraham Waksman; 22 กรกฎาคม ค.ศ. 1888 – 16 สิงหาคม ค.ศ. 1973) เป็นนักชีวเคมีและนักจุลชีววิทยาชาวอเมริกันเชื้อสายยิว เกิดที่เขตเคียฟ จักรวรรดิรัสเซีย (ปัจจุบันอยู่ในประเทศยูเครน) เป็นบุตรของยาคอบ แวกส์มันและเฟรเดีย ลอนดอน แวกส์มันย้ายมาอยู่ที่สหรัฐอเมริกาในปี ค.ศ. 1910 และได้รับสัญชาติอเมริกันในอีก 6 ปีต่อมา เขาเรียนปริญญาตรีสาขาเกษตรศาสตร์และปริญญาโทสาขาวิทยาศาสตร์ที่วิทยาลัยรัตเกอส์ (ปัจจุบันคือมหาวิทยาลัยรัตเกอส์) ระหว่างเรียนปริญญาโท แวกส์มันทำงานเป็นผู้ช่วยยาคอบ กูเดล ลิปมันที่สถานีทดลองการเกษตรนิวเจอร์ซีย์ ต่อมาเขาได้รับตำแหน่งนักวิจัยที่มหาวิทยาลัยแคลิฟอร์เนีย เบิร์กลีย์ แวกส์มันเรียนจบปริญญาเอกสาขาชีวเคมีที่นั่นในปี ค.ศ. 1918
ต่อมาแวกส์มันกลับไปทำงานที่ภาควิชาชีวเคมีและจุลชีววิทยา มหาวิทยาลัยรัตเกอส์ ที่นั่นทีมของเขาค้นพบยาปฏิชีวนะหลายชนิด เช่น สเตรปโตมัยซิน, นีโอมัยซิน, แด็กทิโนมัยซิน, แคนซิซิดิน โดยเฉพาะสเตรปโตมัยซินและนีโอมัยซินที่ใช้รักษาโรคติดเชื้อหลายชนิด สเตรปโตมัยซินเป็นยาปฏิชีวนะชนิดแรกที่ใช้รักษาวัณโรค ในปี ค.ศ. 1942 แวกส์มันคิดคำว่า antibiotic เพื่อใช้อธิบายสารที่ได้จากเชื้อจุลินทรีย์ที่สามารถต้านการเจริญเติบโตของเชื้อจุลินทรีย์ชนิดอื่นได้ ในปี ค.ศ. 1951 เขาจัดตั้งมูลนิธิด้านจุลชีววิทยาและจัดตั้งสถาบันจุลชีววิทยาแวกส์มัน ปีต่อมาแวกส์มันได้รับรางวัลโนเบลสาขาสรีรวิทยาหรือการแพทย์สำหรับการค้นพบสเตรปโตมัยซิน โดยได้รับการประท้วงจากอัลเบิร์ต ชวาตซ์ ผู้ร่วมค้นพบแต่ไม่ได้รับรางวัลด้วย อย่างไรก็ตาม คณะกรรมการรางวัลโนเบลแจ้งว่าชวาตซ์ในตอนนั้นเป็นเพียงผู้ช่วยในห้องปฏิบัติการ ไม่ใช่นักวิทยาศาสตร์ที่มีผลงานโดดเด่น ปัญหาการเป็นผู้ค้นพบสเตรปโตมัยซินระหว่างแวกส์มันและชวาตซ์นำไปสู่การฟ้องร้องในเวลาต่อมา แวกส์มันยอมตกลงกับชวาตซ์ โดยให้ค่าชดเชยต่าง ๆ และสิทธิ์เป็นผู้ร่วมค้นพบสเตรปโตมัยซินแก่ชวาตซ์
ด้านชีวิตส่วนตัว แวกส์มันแต่งงานกับเดบอราห์ บี. มิตนิกในปี ค.ศ. 1916 มีบุตรด้วยกัน 1 คน แวกส์มันเสียชีวิตในปี ค.ศ. 1973 ที่เมืองวูดส์โฮล ประเทศสหรัฐอเมริกา
== อ้างอิง ==
==แหล่งข้อมูลอื่น==
นักวิทยาศาสตร์ชาวอเมริกัน
นักประดิษฐ์ชาวอเมริกัน
ผู้เขียนอัตชีวประวัติชาวอเมริกัน
ศิษย์เก่าจากมหาวิทยาลัยแคลิฟอร์เนีย เบิร์กลีย์
ศิษย์เก่าจากมหาวิทยาลัยรัตเกอส์
ผู้ได้รับรางวัลโนเบลสาขาสรีรวิทยาหรือการแพทย์
ชาวอเมริกันผู้ได้รับรางวัลโนเบล
ชาวอเมริกันเชื้อสายยิว
ชาวยิวยูเครน
บุคคลจากแคว้นวินนึตเซีย
การใช้ออกซิเจนสูงสุด

การใช้ออกซิเจนสูงสุด  (maximal oxygen consumption, VO2 max) หมายถึง ปริมาณก๊าซออกซิเจนสูงสุดที่ร่างกายใช้ไปในเวลา 1 นาทีในภาวะที่ร่างกายออกกำลังกายจนถึงจุดที่อัตราการใช้ออกซิเจนสูงสุด หมายความว่า
กล้ามเนื้อหัวใจทำหน้าที่บีบตัวด้วยแรงสูงสุดและอัตราการเต้นสูงสุด (maximal contraction and rate) แล้ว ไม่สามารถเพิ่มการบีบตัวและการเต้นได้อีก
อัตราการหายใจและการขยายของปอดถึงจุดสูงสุด ถุงลมทุกถุงเกิดการแลกเปลี่ยนก๊าซด้วยอัตราที่สูงสุดแล้ว (maximal gas exchange)
เม็ดเลือดแดงทุกเม็ดมีโมเลกุลของออกซิเจนมาเกาะอยู่อย่างเต็มที่ครบหมดแล้ว
เซลล์กล้ามเนื้อทุกเซลล์สามารถแลกเปลี่ยนออกซิเจนได้เต็มที่แล้ว
เมื่อใดที่ออกกำลังกายจนเกิดภาวะทั้ง 4 ประการข้างต้นหมายความว่า ทุกระบบไม่สามารถให้ออกซิเจนตอบสนองความต้องการของร่างกายได้มากกว่านี้อีกแล้ว เราจึงต้องทดสอบจนแน่ใจว่าถึงภาวะของ VO2 max จริง ๆ นักวิทยาศาสตร์การกีฬาจะใช้หลักการว่า VO2 max เกิดขึ้นเมื่อชีพจรถึงจุดสูงสุดแล้วไม่ว่าจะเพิ่มงาน (workload) ไปอีกเท่าใดก็ตาม ค่า VO2 max นี้เป็นดัชนีหลักที่ใช้ในการบอกสมรรถภาพร่างกายของแต่ละคนและเนื่องจากเป็นการสะท้อนหน้าที่สูงสุดของ 4 ระบบหลักของร่างกาย ค่า VO2 max จึงเป็นดัชนีทั้งทางแอโรบิคของร่างกาย (aerobic index) และดัชนีความทนทานของหัวใจ (cardiac endurance)
การออกกำลังกาย
สรีรวิทยาการหายใจ
คำศัพท์กีฬา
ยอดคนสมองเพชร

ยอดคนสมองเพชร (MacGyver)     เป็นทีวีซีรีส์แนวแอ็คชั่น-ผจญภัยของอเมริกันที่สร้างขึ้นโดย ลี เดวิด ซลอเดฟ (Lee David Zlotoff) โดยมี เฮนรี่ วิงเกลอร์และจอห์น ริช เป็นผู้อำนวยการบริหารการผลิต   ฉายออกอากาศอยู่เจ็ดฤดูกาล ณ สถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในประเทศสหรัฐอเมริกาและเครือข่ายอื่น ๆ อีกมากมายในต่างประเทศ ตั้งแต่ปี 1985 ถึง ปี 1992 ซีรีส์นี้ถ่ายทำในลอสแอนเจลิสในช่วงฤดูกาลที่หนึ่ง, สอง, และ เจ็ด, และในแวนคูเวอร์ในช่วงฤดูกาลที่สามถึงหก ตอนสุดท้ายออกอากาศในวันที่ 25 เมษายน 1992 บนสถานีโทรทัศน์เอบีซี (เครือข่ายออกอากาศตอนพิเศษก่อนหน้านี้เป็นครั้งแรกเมื่อวันที่ 21 พฤษภาคม 1992 แต่ก็เป็นความตั้งใจแต่เดิมที่จะให้มีการออกอากาศก่อนหน้าตอนสุดท้าย)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรกเมื่อหลายสิบปีก่อน (ประมาณ 30 ปี นับถึงเวลาปัจจุบันที่ได้แก้ไขข้อมูลตรงส่วนนี้ 17 กรกฎาคม 2562)โดยสถานีโทรทัศน์ไทยทีวีสีช่อง 3  โดยทีมพากย์เสียงภาษาไทยในสมัยนั้นคือ "อินทรี"
== อ้างอิง ==
เพลงไตเติ้ลเปิดตัว "ยอดคนสมองเพชร" https://www.youtube.com/watch?v=UKTNWI0eYJ4  https://www.youtube.com/watch?v=yOEe1uzurKo
ยอดคนสมองเพชร ปี 2016 https://www.youtube.com/watch?v=Typ7FJgPjFc
==แหล่งข้อมูลอื่น==
MacGyver Globalthe official MacGyver Site of Lee Zlotoff
MacGyver Onlinethe complete MacGyver resource and reference site
รายการโทรทัศน์ช่องบริษัทแพร่สัญญาณอเมริกัน
อาหารอินุอิต

อาหารอินุอิต หรือ อาหารเอสกิโม แบบดั้งเดิม ซึ่งหมายถึงอาหารกรีนแลนด์และอาหารยูพิกด้วย เป็นอาหารที่ส่วนใหญ่มาจากสัตว์ที่ได้มาจากการจับปลาและการล่าทั้งสัตว์บกและสัตว์ทะเล ส่วนอาหารประเภทพืชจะเป็นพืชที่เก็บมาจากธรรมชาติ อย่างไรก็ตาม วิถีการบริโภคอาหารของชาวอินุอิตได้เริ่มมีความเปลี่ยนแปลงตั้งแต่ศตวรรษที่ 20 และภายในศตรวรรษที่ 21 ก็มีความคล้ายกับวิถีการบริโภคอาหารแบบตะวันตกมากขึ้น ถึงแม้ว่าอาหารอินุอิตแบบดั้งเดิมยังมีบทบาทสำคัญในการรักษาเอกลักษณ์ของชาวอินุอิต แต่อาหารจำนวนมากก็มักมีการซื้อมาจากร้านค้า จึงทำให้เกิดปัญหาทางสุขภาพและความไม่มั่นคงทางอาหาร
ตามที่เอดมันด์ เซอเริลส์ ได้ให้เหตุผลไว้ในบทความของตนชื่อ อาหารและการสร้างเอกลักษณ์ของชาวอินุอิตสมัยใหม่ (Food and the Making of Modern Inuit Identities) ชาวอินุอิตบริโภคอาหารแบบนี้เพราะการกินอาหารประเภทเนื้อสัตว์เป็นหลักนั้น "มีประสิทธิผลในการรักษาความอุ่นของร่างกาย สร้างความแข็งแรงให้แก่ร่างกาย รักษาสุขภาพของร่างกาย และแม้กระทั่งสร้างความเข้มแข็งให้แก่สุขภาพกายอีกด้วย"
==แหล่งอาหาร==
เนื้อสัตว์ที่มาจากการล่า:
* สัตว์เลี้ยงลูกด้วยน้ำนมในทะเล เช่น วอลรัส แมวน้ำ และวาฬ  เนื้อวาฬโดยมากมาจากนาร์วาล เบลูกา และหัวคันศร โดยเนื้อ ไขมัน (blubber) และหนังของวาฬหัวคันศรสามารถนำไปทำอาหารให้แก่คนทั้งชุมชนได้เป็นเวลาเกือบถึงหนึ่งปี โดยมาก นักล่าสัตว์ชาวอินุอิตมักล่าวาฬวัยอ่อนเพราะมีความเสี่ยงอันตรายน้อยและหนังมีรสชาติดีเมื่อเปรียบกับวาฬที่โตเต็มที่แล้ว นอกจากนี้ แมวน้ำวงแหวน (Phoca hispida) และแมวน้ำเครา (Erignathus barbatus) ก็เป็นส่วนประกอบสำคัญที่สุดของอาหารอินุอิตและยังเป็นอาหารหลักของนักล่าสัตว์ชาวอินุอิตอีกด้วย
* สัตว์เลี้ยงลูกด้วยน้ำนมบนบก เช่น เรนเดียร์ หมีขั้วโลก และมัสก์ออกซ์
* นกและไข่นก
* ปลาน้ำเค็มและน้ำจืด เช่น ปลาสกัลปิน ปลาคอดอาร์กติก ปลาชาร์อาร์กติก ปลาเคปลิน และปลาเทราต์ทะเลสาบ
ถึงแม้ว่าชาวอินุอิตไม่สามารถปลูกพืชพื้นเมืองเป็นอาหารในพื้นที่อาร์กติกได้ แต่ในอดีตชาวอินุอิตก็สามารถเก็บพืชที่เกิดขึ้นเองตามธรรมชาติมาบริโภคได้  พืชเหล่านี้มี
* เบอร์รี เช่น โครว์เบอร์รี (เบอร์รีอีกา) และ เคลาด์เบอร์รี (เบอร์รีเมฆ)
* พืชที่ไม่มีเนื้อไม้ เช่น หญ้าและไฟร์วีด (วัชพืชไฟ)
* หัวมันและลำต้นพืชต่าง ๆ  เช่น เมาส์ฟูด (อาหารหนู) และรากพืชต่าง ๆ ในพื้นที่ทันดราซึ่งเป็นรากพืชที่เก็บกักตุนโดยหนูโวลไว้ในรู
* รากต่าง ๆ เช่น มันสปริงบิวตีและสวีตเวช (เวชหวาน)
* สาหร่าย
== วิธีเตรียมอาหาร ==
มักบริโภคแบบแช่แข็ง ดิบ หรือต้ม โดยใส่เครื่องปรุงหรือเครื่องเทศน้อยมาก อาหารอินุอิตหลัก ได้แก่
อกูตัก (Akutaq) : เบอร์รีผสมไขมัน
บันน็อก (Bannock) : แฟลตเบรด (ขนมปัง)
วิธีการเตรียมอาหาร คือ การหมักดอง เช่น ปลาดอง หรือเนื้อดอง (เช่น เนื้อวอลรัส และสัตว์เลี้ยงลูกด้วยนมทะเลอื่น) โดยหมักดองด้วยวิธีอิกูนัก (Igunaq) ซึ่งเป็นการหมักดองไว้ในดินและน้ำแข็ง
ชาแลบราดอร์
ซัวอาซัด (Suaasat) : ซุปทำจากเนื้อแมวน้ำ วาฬ เรนเดียร์ หรือนกทะเล
กระดูกวาฬ
== ดูเพิ่ม ==
พร่องแป้ง
== อ้างอิง ==
 
การกำหนดอาหาร
มือเริน

มือเริน (Mürren, ) เป็นหมู่บ้านบนที่ราบสูงในรัฐแบร์นของประเทศสวิตเซอร์แลนด์ มีระดับความสูงที่ 1,650 เมตรเหนือระดับน้ำทะเลและไม่มีถนนเข้าถึง การเข้าถึงหมู่บ้านนี้มีเพียงทางรถไฟและกระเช้าลอยฟ้าเท่านั้น หมู่บ้านนี้เป็นแหล่งท่องเที่ยวยอดนิยมในฤดูร้อนและฤดูหนาว จากหมู่บ้านนี้สามารถมองเห็นยอดเขาได้สามแห่ง คือ เขาไอเกอร์, เขาเมินช์ และเขายุงเฟรา แม้หมู่บ้านมือเรินมีประชากรเพียง 750 คน แต่โรงแรมมีมากถึง 2,000 เตียง นอกจากนี้ยังมีลู่สกีความยาวรวมกว่า 52 กิโลเมตรและลิฟต์สกีจำนวน 14 ตัว
== แหล่งข้อมูลอื่น ==
Schilthorn.ch
Official website Mürren 
Live Webcam at Schilthorn 
สถานที่ที่มีประชากรในรัฐแบร์น
สถานที่ท่องเที่ยวในประเทศสวิตเซอร์แลนด์
แหล่งเล่นสกีในประเทศสวิตเซอร์แลนด์
แบร์เนอร์โอเบอร์ลันท์
A Chinese Ghost Story 3

redirect โปเยโปโลเย เย้ยฟ้าแล้วก็ท้า ภาค 3
ภาษาสเปนเก่า

ภาษาสเปนเก่า (Old Spanish), ภาษากัสตียาเก่า (castellano antiguo) หรือ ภาษาสเปนยุคกลาง (español medieval) เป็นภาษาสเปนรูปแบบแรกเริ่ม ใช้สื่อสารกันในคาบสมุทรไอบีเรียยุคกลางตั้งแต่คริสต์ศตวรรษที่ 10 จนถึงช่วงต้นคริสต์ศตวรรษที่ 15 ก่อนที่การเปลี่ยนแปลงในระบบเสียงพยัญชนะจะก่อให้เกิดวิวัฒนาการมาเป็นภาษาสเปนยุคใหม่ วรรณคดีภาษาสเปนเก่าที่มีชื่อเสียงและมีเนื้อหามากที่สุดคือ เพลงขับวีรกรรมเรื่อง กันตาร์เดมิโอซิด (Cantar de Mio Cid, "บทเพลงแห่งซิดของข้า") ซึ่งแต่งขึ้นในราวปี ค.ศ. 1200
==อ้างอิง==
ภาษาสเปน
Martin Freeman

redirect มาร์ติน ฟรีแมน
The Hobbit

redirect ฮอบบิท (หนังสือ)
พายบานอฟฟี

พายบานอฟฟี (Banoffee pie) เป็นพายอังกฤษ ทำมาจากกล้วย, ครีม และ ทอฟฟี (จากนมข้นหวาน หรือ ดุลเซเดเลเช) วางไว้บนฐานด้านล่างซึ่งทำจากบิสกิต และ เนย ในบางครั้งอาจมีการผสมช็อกโกแลต หรือ กาแฟ หรืออาจจะทั้งสองอย่างลงไปด้วย
ชื่อของพายนี้ บางครั้งอาจสะกดว่า "banoffi" ซึ่งเป็นคำสนธิจากการรวมกันของคำว่า "banana" และ "toffee"
== ประวัติ ==
ผู้คิดค้นพายบานอฟฟีคือ นิเกล แม็กเคนซี และเอียน ดาวดิง ซึ่งพวกเขาเป็นเจ้าของและพ่อครัว ในร้านอาหารเดอะฮังกรีมังก์ ในเมืองเจวิงตัน อีสต์ซัสเซกซ์ โดยพวกเขาระบุว่าเขาได้คิดค้นพายนี้ขึ้นมาใน พ.ศ. 2514 โดยแก้ไขสูตรมาจาก "พายบลัมส์คอฟฟีทอฟฟี" ซึ่งเป็นพายอเมริกัน โดยใส่ทอฟฟีเหลวกับนมข้นหวาน หลังจากได้มีการเปลี่ยนส่วนผสมจากแอปเปิลหรือส้มแมนดาริน แม็กเคนซีได้ใช้กล้วยแทน และตั้งชื่อว่า "พายบานอฟฟี"
== ดูเพิ่ม ==
อาหารอังกฤษ
== อ้างอิง ==
อาหารอังกฤษ
แมนเนควินชาเลนจ์

แมนเนควินชาเลนจ์ (Mannequin Challenge) เป็นไวรอลวิดีโอ ที่ให้บุคคลในวิดีโอยืนนิ่งเหมือนกับหุ่นแสดงแบบขณะที่กำลังบันทึกวิดีโอ ส่วนใหญ่จะใช้เพลงแบล็กบีตเทิลส์ ของ เร ซริมเมิร์ด ใส่เป็นเพลงในคลิป โดยแฮชแท็ก #MannequinChallenge ได้รับความนิยมมากบนสื่อสังคม เช่น ทวิตเตอร์ และอินสตาแกรม ซึ่งเชื่อกันว่ากลุ่มนักเรียนในแจ็กสันวิลล์ รัฐฟลอริดา เป็นผู้เริ่มแคมเปญนี้ ในวันที่ 12 ตุลาคม พ.ศ. 2559 หลังจากนั้นก็ได้รับความนิยมอย่างกว้างขวาง รวมไปถึงในวงการกีฬาด้วย
==อ้างอิง==
ไวรอลวิดีโอ
กรดมาลิก

กรดมาลิก (malic acid) เป็นสารประกอบอินทรีย์ที่มีสูตรเคมีคือ C4H6O5 เป็นกรดไดคาร์บอกซิลิกที่สิ่งมีชีวิตทุกชนิดผลิตได้ กรดมาลิกมีสองแบบคือแบบ L และแบบ D มีเฉพาะแบบ L ที่พบในธรรมชาติ เกลือและเอสเทอร์ของกรดมาลิกเรียกว่า มาเลต มาเลตมีความสำคัญในปฏิกิริยาการตรึงคาร์บอน C4 เป็นแหล่งคาร์บอนไดออกไซด์ในวัฏจักรแคลวินและแอนไอออนของมาเลตเป็นสารมัธยันตร์ในวัฏจักรกรดซิตริก
คาร์ล วิลเฮล์ม เชเลอ นักเคมีชาวเยอรมัน/สวีเดนสกัดกรดมาลิกจากน้ำแอปเปิลเป็นครั้งแรกในปี ค.ศ. 1785 สองปีต่อมา อ็องตวน ลาวัวซีเย นักเคมีชาวฝรั่งเศสตั้งชื่อสารนี้ว่า acide malique ตามคำในภาษาละติน mālum ที่แปลว่าแอปเปิล กรดมาลิกทำให้แอปเปิลเขียวมีรสเปรี้ยวและให้รสชาติอย่างเด่นชัดในรูบาร์บ นอกจากนี้ยังพบในองุ่น ทำให้ไวน์มีรสเปรี้ยว อย่างไรก็ตาม กรดมาลิกในองุ่นจะลดลงเมื่อผลองุ่นสุก เมื่อใช้ในอาหารกรดมาลิกจะมีเลขอีเท่ากับ E296 ผสมในลูกอมให้รสเปรี้ยวจัด กรดมาลิกได้รับอนุญาตให้ใช้ในอาหารในสหภาพยุโรป สหรัฐอเมริกา ออสเตรเลียและนิวซีแลนด์
== อ้างอิง ==
== แหล่งข้อมูลอื่น ==
กรดไดคาร์บอกซิลิก
การหายใจระดับเซลล์
กรดอัลฟาไฮดรอกซี
สแควร์วัน (ซิงเกิลแบล็กพิงก์)

สแควร์วัน (Square One) เป็นซิงเกิลอัลบั้มเปิดตัวของแบล็กพิงก์ ออกจำหน่ายในรูปแบบดิจิทัลเมื่อวันที่ 8 สิงหาคม ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก
== เบื้องหลังและการออกจำหน่าย ==
สแควร์วัน ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี ในรูปแบบดิจิทัลทั้งในประเทศเกาหลีใต้ และบนไอทูนส์ ทั่วโลก
==รายชื่อเพลง==
==อ้างอิง==
ซิงเกิลในปี พ.ศ. 2559
อัลบั้มเพลงของแบล็กพิงก์
อัลบั้มเพลงของค่ายวายจีเอนเตอร์เทนเมนต์
ซีบีบีส์

ซีบีบีส์ (CBeebies) เป็นเครือข่ายโทรทัศน์ของบีบีซีสำหรับออกอากาศรายการสำหรับเด็ก โดยมีเป้าหมายส่งเสริม "การเรียนรู้โดยการเล่นในสภาพแวดล้อมที่สอดคล้องกับเด็กอายุไม่เกิน 8 ปี" และออกอากาศ "รายการที่มีคุณภาพสูงและผลิตในสหราชอาณาจักรเป็นส่วนใหญ่" โดยเริ่มออกอากาศครั้งแรกในปี พ.ศ. 2545 และสามารถรับชมในสหราชอาณาจักรได้โดยไม่เสียค่าใช้จ่าย
ช่องซีบีบีส์ได้รับรางวัลต่างๆ มากมาย เช่น รางวัลของบริติชอะคาเดมีชิลเดรนส์อวอรดส์ทุกปีตั้งแต่ พ.ศ. 2545 จนถึง พ.ศ. 2558 รวมถึงรางวัล "Best Pre-school Live Action Series" ในปี พ.ศ. 2545, 2547, 2548 และ 2551 โดยซีบีบีส์เป็นช่องสำหรับเด็กที่มีผู้ชมมากที่สุดในสหราชอาณาจักร ส่วนการออกอากาศในระบบความละเอียดสูงเริ่มต้นเมื่อวันที่ 10 ธันวาคม พ.ศ. 2556
== ประวัติ ==
== รายการที่ออกอากาศ ==
== การออกอากาศในระบบความละเอียดสูง ==
== ดูเพิ่ม ==
ซีบีบีซี
อัตลักษณ์ของซีบีบีซี
บีบีซี
บีบีซี เวิลด์ไวด์
รายการที่ออกอากาศทางช่องซีบีบีส์
== อ้างอิง ==
== แหล่งข้อมูลอื่น ==
CBeebies to move (Broadcast)
CBeebies to quit BBC TV Centre (The Guardian)
 
บีบีซี
สถานีโทรทัศน์เครือข่ายสำหรับเด็ก
ทรูวิชั่นส์
ชนกสุดา รักษนาเวศ

ชนกสุดา รักษนาเวศ (เกิด 6 กรกฎาคม พ.ศ. 2537) ชื่อเล่น แก๊ป เป็นนักแสดงหญิงชาวไทย เริ่มเข้าสู่วงการบันเทิงจากการชักชวนของเอ ศุภชัย จนได้เซ็นสัญญากับทางสถานีวิทยุโทรทัศน์ไทยทีวีสีช่อง 3
== ประวัติ ==
ชนกสุดา รักษนาเวศ เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวส  จบการศึกษาที่คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ วิทยา วสุไกรไพศาล ปิดกล้องไปปี 2557 ออกอากาศทางช่อง 3 เอสดี ผลงานที่สร้างชื่อเสียง คือเรื่อง นางอาย รับบท สินีนาฏ
ปัจจุบันถูกแฟนหนุ่มนอกวงการ ร้อยตำรวจเอก กรกฎ พุคยาภรณ์ หรือ ผู้กองไอซ์ คุกเข่าเซอร์ไพรส์ขอแต่งงานริมทะเลสุดโรแมนติกไกลถึงเกาะมัลดีฟส์ เมื่อวันที่ 30 พฤศจิกายน พ.ศ. 2565
ในวันที่ 27 สิงหาคม พ.ศ. 2566 แก๊ป ชนกสุดา กับ ผู้กองไอซ์ กรกฎ พุคยาภรณ์ ได้เข้าพิธีหมั้นแบบไทย ในช่วงเช้า ณ บ้านปาร์คนายเลิศ และ จัดพิธีฉลองมงคลสมรสในวันที่ 2 กันยายน พ.ศ. 2566 ที่โรงแรมโฟร์ซีซั่นส์ กรุงเทพฯ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| rowspan = "1" align = "center"| 2559 ||align = "center"| นางอาย || align = "center"| สินีนาฏ วิริยะพันธ์ (สิ)
|-
| rowspan = "1" align = "center"| 2560 ||align = "center"| รักกันพัลวัน || align = "center"| พนิตพิชา (พิมมี่)
|-
| rowspan = "2" align = "center" | 2561 ||align = "center"| ริมฝั่งน้ำ || align = "center"| หนึ่งธิดา เฮซสัน (เนม)
|-
| align = "center"| ประกาศิตกามเทพ ||align = "center"| ลาวัลย์ บุญญาฉัตรพงษ์ (วัลย์)
|-
| rowspan = "1" align = "center"| 2563 || align = "center"| วาสนารัก || align = "center"| จินตนา โค้วพิสุทธิ์ (จิน)
|-
| rowspan = "2" align = "center"| 2564 || align = "center"| มายาเสน่หา || align = "center"| ชาลิสา
|-
| align = "center"| กะรัตรัก ||align = "center"| อัญญา
|-
| 2565 || align = "center"| ซ่านเสน่หา || align = "center"| แก้ว
|-
| rowspan = "1" align="center"| 2566
| align = "center"| พรหมลิขิต ||align = "center"| พระชายาเจ้าฟ้าพร (รับเชิญ)
|-
| rowspan = "23" align="center"|
| align="center"| พยัคฆ์ร้ายซ่อนลาย
| align="center"|
|-
| align="center"| สายรักสายเลือด
| align="center"|
|-
| align="center"| ก็รักมันปักใจ
| align="center"|
|-
|}
ละครโทรทัศน์ทั้งหมดด้านล่างนี้ออกอากาศทางช่อง 3 เอสดี
| rowspan = "1" align = "center"| 2559 ||align = "center"| เจ้าจอม ||align = "center"| จอม เจิดจ้า (จอม) / อัปสรวดี / รอง /ดุจฤดี ดนุรัฐ (ดุจ)
|-
|}
=== มิวสิกวิดีโอ ===
"'เจ็บคนเดียวก็พอ"' - ธามไท (2556)
==อ้างอิง==
== แหล่งข้อมูลอื่น ==
บุคคลที่ยังมีชีวิตอยู่
นักแสดงหญิงชาวไทย
นักแสดงหญิงจากกรุงเทพมหานคร
บุคคลจากคณะนิเทศศาสตร์ มหาวิทยาลัยกรุงเทพ
กราวิตอน

กราวิตอน (graviton) ในฟิสิกส์ทฤษฎีคือ อนุภาคมูลฐานในสมมติฐานที่เป็นสื่อให้แรงโน้มถ่วงตามกรอบทฤษฎีสนามควอนตัม
หากอนุภาคกราวิตอนมีจริง คาดว่าจะไม่มีมวล เนื่องจากแรงโน้มถ่วงที่ปรากฏอยู่ไม่มีขอบเขตจำกัด และเป็นอนุภาคโบซอนที่มีสปินเท่ากับ 2 ค่าสปินนี้ได้จากความจริงที่ว่าแหล่งกำเนิดของแรงโน้มถ่วงเป็นเทนเซอร์ความเค้น–พลังงาน ซึ่งเป็นเทนเซอร์อันดับ 2 (เปรียบเทียบกับโฟตอนของแรงแม่เหล็กไฟฟ้าที่มีสปินเป็น 1 มีแหล่งกำเนิดเป็นความหนาแน่นกระแสสี่มิติ ซึ่งเป็นเทนเซอร์อันดับ 1) นอกจากนี้ยังสามารถแสดงให้เห็นว่าสนามแรงจากอนุภาคไร้มวลที่มีสปิน 2 ยังให้แรงที่ไม่แตกต่างจากแรงโน้มถ่วงอีกด้วย ทำให้อนุมานได้ว่าหากพบอนุภาคไร้มวลที่มีสปิน 2 แล้ว อนุภาคนั้นควรจะเป็นกราวิตอน การค้นพบกราวิตอนจะนำไปสู่การรวมแรงโน้มถ่วงเข้ากับทฤษฎีควอนตัม
ในปัจจุบันทฤษฎีที่ใช้อธิบายกราวิตอนยังไม่สมบูรณ์เนื่องจากปัญหาเชิงคณิตศาสตร์เรื่องรีนอร์มอไลเซชัน (renormalization) ปัญหานี้จะเป็นแกนหลักที่นำไปสู่แบบจำลองหลังทฤษฎีสนามควอนตัมอย่าง ทฤษฎีสตริง
== ดูเพิ่ม ==
ความโน้มถ่วง
คลื่นความโน้มถ่วง
ฮิกส์โบซอน
กราวิติโน (gravitino)
มวลของพลังค์
== เชิงอรรถ ==
== อ้างอิง ==
โบซอน
ทฤษฎีสนามควอนตัม
ทฤษฎีสตริง
ศรายุทธ สุปัญโญ

ศรายุทธ สุปัญโญ (ชื่อเล่น:อ๊อด, เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดิ โอเรียนทัล ฟังค์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้
ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด ,คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย
==ผลงาน==
===ฉันทนา กิติยพันธ์ และ วงเดอะโปรเฟสชันนัลส์===
The First Time Ever I Saw Your Face
===โอเรียนเต็ลฟังก์===
Oriental Funk Disco Vol.1
Oriental Funk Disco Vol.2
ลอยกระทงดิสโก้
ดาวใจดิสโก้
===แกรนด์เอ็กซ์===
พรหมลิขิต
Valentine Laser Concert
เพชร
บริสุทธิ์
ดวงเดือน
แค่หลับตา (ซิงเกิล)
===อินฟินิตี้===
The Candlelight Blues
Majestic Rain
นาวแอนด์เด็น
Night & Day
Nightwings
ทูเก็ทเทอร์
โฟร์คัลเลอร์ส
The Miracle
Andaman Days
Ten
===อัลบั้มเดี่ยว===
Jazzy Miracle
===อีพี===
T-Jazz
เมโดว์แซฟฟรอน

เมโดว์แซฟฟรอน (meadow saffron; ) เป็นพืชในวงศ์ดองดึงที่พบตามชายทุ่ง ดอกสีม่วงอ่อน กลีบเชื่อมติดกันเป็นหลอดยาว เกสรตัวผู้เชื่อมติดกับกลีบดอก รังไข่ฟักตัวใต้ดินจนถึงฤดูใบไม้ผลิจึงจะชูก้านดอกขึ้นเหนือดินพร้อมกับผล สร้างสารโคลชิซีนที่เป็นพิษต่อระบบประสาทส่วนกลาง
== ภาพ ==
ไฟล์:Colchicum autumnale 01.JPG|ดอก
ไฟล์:Colchicum autumnale Luc Viatour.jpg|ดอกคู่
ไฟล์:Colchicum autumnale 050505.jpg |ผลแบบแคบซูล
ไฟล์:Semen Colchici by Danny S. - 001.JPG|เมล็ด
ไฟล์:Colchicum autumnale00.jpg|ภาพวาดของ Colchicum autumnale
ไฟล์:Colchicum autumnale 2.JPG|หลังฝนตก
ไฟล์:Colchicum autumnale at the U.S. Botanic Gardens - Sarah Stierch.jpg|ราบละเอียดของดอก
ไฟล์:Colchicum autumnale ENBLA02.jpeg|Colchicum autumnale ในอิตาลี
ไฟล์:Colchiques dans les prés.jpg| Colchicum autumnale ในฝรั่งเศส
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
วงศ์ดองดึง
พืชมีพิษ
ไอ้ม้าเหล็ก

ไอ้ม้าเหล็ก เป็นละครโทรทัศน์แนวแอ็กชั่น-โรแมนติก-ดราม่า บทประพันธ์ของ วิลักษณา บทโทรทัศน์โดย วิลักษณา กำกับการแสดงโดย ชูชัย องอาจชัย ผลิตโดย บริษัท ยูม่า 99 จำกัด ออกอากาศทุกวันพุธ–พฤหัสบดี เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ธีรเดช วงศ์พัวพันธ์, หยาดทิพย์ ราชปาล และนักแสดงชั้นนำอีกมากมาย เริ่มตอนแรกวันที่ 10 กรกฎาคม พ.ศ. 2545–4 กันยายน พ.ศ. 2545
==รายชื่อนักแสดงและการสร้าง==
== เพลงประกอบละคร ==
เพลง ม้าเหล็ก (เพลงเปิด) - ขับร้องโดย ชัชชัย ชัยชื่อ
เพลง รักเธอ (เพลงปิด) - ขับร้องโดย เข็มอัปสร สิริสุขะ
== อ้างอิง ==
ไอ้ม้าเหล็ก Ai Ma Lek OST : youtube.com
dek-d.com
ใครเคยดู ไอ้ม้าเหล็ก บ้าง...เราชอบความรักของพระ-นางเรื่องนี้มากกก และเคนแสดงได้เยี่ยมมมมมม : topicstock.pantip.com
แอคชั่นโคตรเท่!!! ติ่งละครฟินหนัก พาเหรดพระเอกมาดบู๊ : gossipstar.mthai.com 
== แหล่งข้อมูลอื่น ==
เรื่องย่อละคร ไอ้ม้าเหล็ก : oocities.org
== ลำดับรายการโทรทัศน์ ==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2545
รายการโทรทัศน์ช่อง 3
จักรพรรดิซูซากุ

จักรพรรดิซุซะกุ (Emperor Suzaku , ) จักรพรรดิองค์ที่ 61 แห่งราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น โดยพระนามของพระองค์มีที่มาจากชื่อประตู ๆ หนึ่งของ พระราชวังเฮโจ ซึ่งมีชื่อว่า ประตูซุซะกุ
เมื่อ จักรพรรดิไดโงะ พระราชบิดาได้สละราชบัลลังก์ในวันที่ 22 เดือน 9 ปี เอ็นโช ที่ 8 ตรงกับวันที่ 16 ตุลาคม ค.ศ. 930 เจ้าชายฮิโระอะกิระพระราชโอรสองค์ที่ 11 พระชนมายุเพียง 7 พรรษาจึงขึ้นสืบราชบัลลังก์เป็น จักรพรรดิซุซะกุ โดยได้มีการประกอบพระราชพิธีราชาภิเษกเมื่อวันที่ 22 เดือน 11 ปี เอ็นโช ที่ 8 ตรงกับวันที่ 14 ธันวาคม ค.ศ. 930
จักรพรรดิซุซะกุได้สละราชบัลลังก์เมื่อวันที่ 13 เดือน 4 ปี เท็นเกียว ที่ 2 ตรงกับวันที่ 16 พฤษภาคม ค.ศ. 946 ให้กับเจ้าชายนะริอะกิระพระอนุชาต่างพระราชมารดาขึ้นสืบราชบัลลังก์เป็น จักรพรรดิมุระกะมิ หลังจากครองสิริราชสมบัติได้ 15 ปี
== อ้างอิง ==
จักรพรรดิญี่ปุ่น
บุคคลในยุคเฮอัง
ภิกษุชาวญี่ปุ่น
ภิกษุที่เป็นพระราชวงศ์
โคไตชิ
จักรพรรดิญี่ปุ่นผู้ทรงสละราชสมบัติ